Stefán Snævarr
Stefán Snævarr (fæddur 1953 í Reykjavík á Íslandi) er íslenskur heimspekingur og prófessor í heimspeki við háskólann í Lillehammer í Noregi. Stefán fæst einkum við stjórnspeki og fagurfræði. Auk rita um heimspeki hefur Stefán gefið út skáldverk og ljóðabækur. Árið 2010 vann hann fyrstu verðlaun í alþjóðlegri ritgerðasamkeppni International Association for Aesthetics fyrir ritgerðina "Aesthetic Wisdom".

Menntun 
Stefán lauk meistaraprófi í heimspeki við háskólann í Osló árið 1986. Hann lauk doktorsprófi við háskólann í Bergen árið 1998. Árið 2003 varð hann prófessor í heimspeki við háskólann í Lillehammer.

Helstu rit

Um heimspeki 
 2011 Kredda í kreppu. Frjálshyggjan og móteitrið við henni
 2010 Metaphors, Narratives, Emotions. Their Interplay and Impact
 2008 Kunstfilosofi. En kritisk innføring
 2004 Ástarspekt. Greinar um heimspeki
 2003 Fra Logos til Mytos: Metaforer, mening og erkjennelse
 1999 Minerva and the Muses: The Place of Reason in Aesthetic Judgement (Doktorsritgerð Stefáns).

Ljóðabækur og skáldverk 
 2002 Rómúlía hin eilífa: sýnisbók rómúlskra bókmennta (skáldverk eða e.k. skáldsaga)
 1997 Ostraka
 1989 Bragabar
 1988 Stefánspostilla
 1987 Hraðar en ljóðið
 1984 Greifinn af Kaos
 1981 Sjálfssalinn
 1975 Limbórokk

Tenglar 
 Blogg Stefáns á Eyjunni 
 Um kreppubók Stefáns Snævars, ritdómur Arnar Ólafssonar 

Fagurfræðingar
Íslenskir heimspekingar
Siðfræðingar
Íslenskir rithöfundar
Íslensk ljóðskáld